钦定古今图书集成/理学汇编/学行典/第175卷 > 游于诗
## 钦定古今图书集成/理学汇编/学行典/第175卷 > 游于诗

按《安庆府志》：“游于诗，字二南。以诸生入太学，性耿介
不阿，好理学家言，事亲孝，日夕侍膳，亲食然后敢食。
委曲承欢，至老不懈。时旴江罗近溪先生为海内儒
宗，诗千里负笈，受业其门。与金陵焦弱侯暨同邑颜
质卿辈结为里社，开示后学。一时名彦，欲得旴江之
精微者，非诗无以达其蕴也。仿朱子立义仓七楹于”
其乡，凶岁赖以全活者数百家。卒年七十有五，门人
谥为“靖康先生。”